Mtul'katlku Wjit Koqwajo'taqann Mimajulnu'k Wejkuaqmrtlj 

Preamble 

Na Ke'sk kejitastkl wkpmlte'taqn lapjiw lame'k eyki aqq nkute'jklaqq 

mukislkaswrkasinukl koqwajo'taqann wejku'laqml'tl mimajulnu'k na nekmewe'l 

elqanetekewe'l wjit alsumsimk, koqwaja'taqan aqq wantaqo'tl wsitqamu'k. 

Na Ke'sk penoqite'taqan aqq esatite'tmaqan wjit koqwajo'taqann wejku'iaqmi'titi 

mimajulnu'k wetapeksi'kl elue'wuti'l ta'n msit wen poqwajite'tiki aqq wejkwite'tmk 

wsitqamu ta'n tett msit wen alsutk ta'n teluej aqq teli-ktlamsltasij aqq alsutk 

pmawsin keskmna'q we'kwata'sik kisna kewisinuk, na wla kisi tiapukuemk msit 

mimajulnu'k tliktantunew mawi espe'k. 

Na Ke'sk nuta'q ta'n tijiw ji'nm mu ketu' kisa'lawt eliapsin mita kespiagewey, 

matneken, matnmn kestawite'taqan aqq emekwo'tasimk, na koqwajo'taqann 

wejku'laqmi'tl mimajulnu'k miamuj etii-ankwo'tasiki tplutaqaniktuk, 

Na Ke'sk nuta'q apoqonmatamn ta'n tela'matultljik eleke'wa'ki'l, 

Na Ke'sk msit mimajulnu'k naspultijik Mawalo'mi Eleke'wa'ki'l kisI wi'kml'tij 

alsutaqn Wi'katikniktukta'n teli-espite'tmi'tij iapjiw wikaqtekl koqwajo'taqann 

wejku'aqmi'till mimejuinu'k aqq wkpmite'taqan aqq ta'n tell espite'lmij mimajulnu'k 

aqq nkutey koqwajo'taqan wjit ji'nmukaqq e'pijik aqq kisite'tml'tij ktmoqjnmnew 

wejiwula'tekemk wjit mawio'mi aqq ajiklu'tn mimajuaqan wjit msit alsusuti, 

Na Ke'sk msti eleke'wa'kl'lnastekl Mawio'mi kisi lui'tmasultijik toqiukwtnew 

Mawalo'mi Eleke'wa'ki'l, kisi-mawjukutinew, ktmoqjenmnew msit tami 

kepmite'tasiktn aqq klo'tasiktn ta'n koqwajo'taqann wejkul'aqmititl 

mimajulnu'kaqq asusuti ta'n msit wen ala'toq. 

Na Ke'sk aqq keknue'k msit wen nsitmn aqq nenmin wla koqwajo'taqannaqq 

alsusuti'l kwalaman kisitla'sitew ta'n tel lui'lmasultimkl, 

Na nike' Mawio'mi Eleke'wa'ki'l telapukua'tijk: 

Wula Wtul'katikn wjit Koqwajo'taquann Mimajulnu'k Wejkuaqml'tij kisi mawi 

apoqntimu'k wjit msit mimajulnu'k aqq wjit msit elekewa'ki'l, kulaman msit wen 

aqq msit mawio'mi'l wsitqamu'k, klite'aq ta'n wjit weiek, slawpukeltew mita 



kinamueten aqq sasa'tutisnu kulaman kepmite'tlsnu wula ta'nl wejku'aqmi'kl aqq 
ta'n telt alsomsuti'k aqq wejinu'kwalsulti'k ketlewa'tunen, wula kmitkinaq aqq se'k 
wmitkiwal, ketlewa'tunen ta'n telji'k wsitqamu kulaman nenasital aqq 
ketlamite'tasitql kilk wjit ta'nik nasupultijik wula mawlo'mi aqq ta'n tett te's 
eleke'waki'l we'kwiaq aqq ta'n tett we'kwiaswieket. 

Article 1 

Msit mimajulnu'k weskwijinu'ltijik alsumsultijik aqq newte' tett wkpimte'tmut aqq 
koqwajo'taqnn wejkuraqmititl. 

Article 2 

Msit wen wejku'awamiti msit koqwajo'taqann aqq alsusutl'l ewikasiki wla 
Wi'kalikniktuk, ta'n pasikwenij, ta'n pasik tiamuksij, ta'n pasik teli'sij, ta'n pasik teli 
ktlamistasij, ta'n ketu' tiapukuej, ta'n tett wetapeksij kisna teli alsutekej ta'n ketu' 
til weskwijinuij jisna ta'n ketu' tie'k. 

Aqq elt, ma' istutte'lmament wen wjit ta'n telapukuej, kisna wjit ta'n tett etli- 
ilsumuj, kisna eleke'wa'kik ta'n wejiej tlla'j newtlpukuik, kisna anko'tasik kisna 
nikana'tasik, kisna etek ta'n pasik koqoey ta'n keltaqanj ta'n teli saqamawutik. 

Article 3 

Msit wen wejkul'aqmit koqwajo'taqan wjit ta'n tel mimajij, teli-alsumsij aqq tel- 
sankewe'k wen. 

Article 4 

Ma' wen kisi pisu'-lukwa'mit kisna keltaqanuksik; keltaqanuksimkewey aqq 
pisu'lukalmimkewey Ipa ma asite'tasinuk. 

Article 5 



Ma' wen kisi wunmajo'tasik kisna amaskwipilnuksik kisna ewlo'tasik kisna 
penoqo'tasik. 

Article 6 

Msit wen wejku'aqamit nenulte'tasin ta'n pasik tami wjit ta'n teli skwijinult 
tplutaqanikiuk. 

Article 7 

IVIsit wen newte'telpukult tplutaqaniktuk aqqwejku'awamit, keskma'q piluite'tasin 
kisna tepkislte'lmuksin, newte'tli-ikaluksin tplutaqaniktuk. Msit wen wejku'aqamit 
newte'tli-ikaluksin kwlaman ma' penoqo'tasik aqq ma wen listmuk wla telwikasik 
kisna assitmuk weni listmlin aqq penoqite'teikelin. 

Article 8 

Msit wen wejku'awamit apoqomasutita'n tett etii-ilsutekemk wjit ta'n teli-ewla'luj 
ta'n tujiw kemutmuj koqwajo'taqann lapjiw wikaqteki, ta'n iknmusn tplutaqaniktuk 
kisna ewi'kasikl. 

Article 9 

Ma wen wskimtuk kisi-pija'luksik, kisna naqeyuksik kisna ejikleyuksik. 

Article 10 

Msit wen wejku'aqamit newte' tl-nutuksin aqq tlo'tasin ta'n tijiw ilsumji nuji 
ilsutekliti ta'n alsumsik aqq welinqanilsutekek, ta'n tujiw ilite'tasikl 
wkoqwajo'taqanmi aqq natkoqoe'l tepkatik tia'teken wen-aqq ta'n pasik telsmut 
ta'n teli-o' pla'tekej. 

Article 1 1 



1 . Ta'n pasik wen elsu'tmut kisi opia'taken weskunk koqwajo'taqan tlite'tasin 
staqa nike'j mna'q teletekekis mi'soqo kisutasik ketloqo kisi o'plateken aqq 
etii tisumut ta'n tett msit wen kejitoq ta'n tela'sik aqq ta'n tell ikalsitew 
iannuj weskunk. 

2. Ma' wen kisi ilsumuksik opia'taket wjit koqoey ta'n mu telwikasinuksip 
opia'tekemk ta'n tijiw tela'tekejek kisna mu tela'tekekek. Aqq ma kisi aji 
epiewi-apankitmuk ta'n teli-opla'tekej aqq ta'n teli-apankitmumkis ta'n tijiw 
opia'tekejek. 

Article 12 

Aqq ma' wen kisi tala'tuawt ta'n teli-sankewe'k, kisna wikmaq, kisna wi'kk, kisna 
wtui-katikinn, kisna kisi matnmuawt ta'n tel-kepmite'lmuj kisna telite'lmuj. IVIsit 
wen weskunk koqwajo'taqan ikatluksin tplutaqaniktuk kwalaman mu wen kisi 
sesepta'sualmini kisna ajina'mint wjit wla koqoe'l. 

Article 13 

1 . IVIsit wen wejkul'aqmit koqwajo'taqan alsumsin ta'n teli-ala'sij aqq ta'n tett 
etiqatekej wmitkimk. 

2. IVIsit wen wejkul'aqmit koqwajo'taqan kisi-nqitmn eleke'waki'l, we'kaw 
wmitkink, aqq kisi apaja'in wmitkimk. 

Article 14 

1 . Msit wen wejkul'aqmit koqwajo'taqann wjit ta'n telilnuij. 

2. Wla koqwajo'taqann ma kisi-likasiwun ta'n tujiw kisi opia'teken kisna 
tela'teken ta'n mu wije'winuk ta'n telltasult'tij aqq teliktlamsitasulti'tij 
Mawio'mi Eleke'wa'kik. 

Article 15 

1 . Msit wen wejkul'aqmit koqwajo'taqann wjit ta'n telakutk. 



2. Ma' wen kisi apija'tuaq ta'n telakutk kisna kisnaqa'lawt ktu' sa'se'wa'toq 
ta'n telakutk. 

Article 16 

1 . Ji'nmuk aqq E'pijik ta'n tepipuna'tijik weskunmi'tij koqwajo'taqann 
malte'wultinew aqq wunijanultinew, ta'n pasik ketu ta'n wenij, kisna 
telilnuij, kisna teli ktlamsitasij. Wejku'aqamulti'tij newte' koqwajo'taqan 
malie'wutiktuk, ke'sk malie'wij kisna puna'tekej. 

2. Kisi-malte'witaq wenik ta'n tijiw kitk tel pewatmi'tij aqq mu wen ki'kaj 
malte'wa'lamint. 

3. Wen wikmaq na welikoqwajite'tasik aqq mawi-espite'tasik mawlo'mik aqq 
wejku'aqamit wen wikmaq ikatmuksin mawlo'mik aqq Eleke'wa'kik. 

Article 17 

1 . Msit wen wejkuaqmit koqwajo'taqann kisi alsutmin koqoey newtuka'lukwet 
kisna mawalalsuteken. 

2. Ma' wen skimtuk kisi-wusua'tuaj ta'n koqoey alsutk. 

Article 18 

Msit wen wejkul'aqmit koqwajo'taqan alsutmin ta'n telita'sij, teltktlamsilasij aqq 
ta'n teli-alasutmaj; wla koqwajo'taqan wiaqtek wen alsumsit sa'se'wa'tun ta'n teli- 
alasutmaj kisna telikilamsitasij; aqq elt etek koqwajo'taqan newtuka'lukwet kisna 
mawukwat sankewimajukatmin kisna mestiaknutmin ta'n teli-alusutmaj kisna teli- 
ketlamsitasij ta'n tel kina'muet etiintawa'qatoq, teli alasutmaj aqq telimajukatk ta'n 
teli-alasutmat kisna teli-klamsitasij. 

Article 19 

Msit wen wejkul'aqmit koqwajo'taqan ta'n telita'sij aqq ta'n teluej; wla 
koqwajo'taqaniktuk wiaqtek wen ta'n telita'sij kesma'q wen sespeta'sualmint aqq 



kisi kwilmin, msinmn aqq iknmuetun kinu'tmaqan aqq ankita'suaqan ta'n pasik 
mataqa'taqan ewe'wk aqq ta'n pasik tett. 

Article 20 

1 . Msit wenik wejkul'aqmit koqwajo'taqan alsumsultinew kisi 
sankewi'mawita'new aqq kisi-mawo'ltinew. 

2. IVIa' wen kisi ki'kaji nasa'luksik IVIawio'mi ta'n mu ketu' naspik. 

Article 21 

1 . Msit wen wejkul'aqmit koqwajo'taqan kisi-ika'Isin ta'n teli-nikana'tumk 
wmitkin, koqwaju kisna mkunanta'niknikana'tu'tij ta'n tele'k wmitkin. 

2. Msit wen wejkut'aqmit koqwajo'taqan newte'kistllukwen kaplno'l wmitkink. 

3. Ta'n telpewatmi'tij mimajuinu'k na na'te'l wjiatew ta'n tela'taqatijik ta'nik 
nikana'tu'tij eleke'wa'ki, aqq wla nemitasitew ta'n tijiw menaqaj mekunuj 
ta'nik nikana'tu'tij eleke'wa'ki, loq kimlapukwennk kisna newte' teli- 
assutmuk ta'n teli mkunuj ta'nik nikanpukultijik. 

Article 22 

Msit wen, ta'n naspit mawio'mi, wejkul'aqmit koqwajo'taqan wjit otpi'tnewey aqq 
wejku'aqamit, sapa'siktn te's eleke'waki atiknen kisna mawuktml'tij eleke'wa'ki'l 
aqq tiawtitew ta'n telmilesik aqq telpukulk te's eleke'wa'ki sultewey kisna 
mawlo'mley kisna Inuey koqwajo'taqann ta'n nuta'tl wjit ta'n telukupmite'lmuj aqq 
ta'n telikwek ta'n wen telqamisij. 

Article 23 

1 . Msit wen wejkul'aqmit koqwajo'taqan kisilukwen, aqq kisimkunmn 
wktiukwaqan, aqq tetpapo'tasin ta'n tett eti-lukwej aqq iknmuksin 
apoqonmasuti kwlaman kislukewtew. 



2. Msit wen, mu kisi, pilute'telmamint, wejkui'aqmit koqwajo'taqan newte 
tliapankiluksin wjit newte ta'n tel lukutl'tijik. 

3. Msit wen ta'n elukwet wejkui'aqmit koqwajo'taqan tetpaqi apankituksin 
kwlannan pkwatew wjit nekmaqq wjit wikmaq mimajuaqan teplaq wjit ta'n 
telukupmite'lmuj aqq ankuawtukomuksin aqq apoqnmuksin elam nuta'j. 

4. Msit wen wejkui'aqmit koqwajo'taqan kisitun kisna nasa'sin lukewinu'k 
mawlo'mlwew ta'n anklo'tmuaten ta'n tele'k. 

Article 24 

Msit wen wejkui'aqmit koqwajo'taqan wjit ta'n teli-mila'sit aqq teli atlasmit, 
wlaqtek tett keknue'k ta'n telipkijlukwet aqq na'kwekl iknumuti apankitasiki 
atlasmin kisna ala'sin. 

Article 25 

1 . Msit wen wejkui'aqmit koqwajo'taqan kisi-pkwatun mimajuaqan teplaq wjit 
ta'n telwele'k aqq telwelawsit nekm aqq wikmaq, wiaqkitmumk mijipjewey, 
tapsunn, ta'n wikit aqq ta'n telmaliamut kesnukwaj aqq koqoey piluey 
apoqonmasuti nuta'j, aqq wejkul'aqmiti koqwajo'taqann apoqonmuksin mu 
kislukwek, kisna ksnukwaj, kisna ejele'k, kisna siku'skewij, kisna kisikulj 
kisna mu kisi pkwatuk wmimajuaqanm mita natala'teket. 

2. E'pitwunijanit kisna mijua'ji'j wejku'aqamit maltamuksin kisna 
apoqonmuksin. Msit mijuaji'jk, weskwijinultijik malie'wimk kisna moqo, 
newte' tli-anko'tasullilaq. 

Article 26 

1 . Msit wen wejkut'aqmit koqwajo'taqan wjit ekina'masuti ma awlinuk, 
amskwesewey aqq ta'n nuta'q. Amskwesewey ekina'masuti msit wen 
miamuj wessua'toq. Ta'n telitekemk aqq espikina'muti tettew wijit ta'n 
pasik wen ketu ksua'ten. 



2. Ekina'masuti tettew kwlaman msit wen kisi tie'tew ta'n telmenuekej aqq 
mikikna'tun ta'n tel kepmite'tmau'klmimajuinu'k koqwajo'taqnamual aqq 
alsusuti'l tapjiw ki's etekl. Ekina'masuti ktmoqjentew nsitatultinenu, 
tqamutatultinu aqq wela'matutlinu nnsit eleke'wa'ki'l, telakutimkl aqq ta'n 
teli-alasutmakl, aqqstawa'tew lukwaqan pemlukwatmi'tij JVIawio'mi 
Eleke'wa'ki'l wjit wantaqo'tl stawwije'wmnu. 

3. Knki'kwinaq wejku'aqmitij wesko'tmi'tij nikantek koqwajo'taqan 
kisimkunmnew ta'n tlkina'muaten wunijanuaq. 

Article 27 

1 . Msit wen wejkui'aqmit koqwajo'taqan kisi-ika'Isin ta'n telo'lti'tij 
knutanminal, aqq kisi wekasin lukwaqaney nsituo'qon, aqq kisi-wekasin 
piley koqoey kejitumk aqq wulapesin. 

2. Msit wen wejkui'aqmit koqwajo'taqan maltaptmuksin koqwaje'kaqq ta'n 
weji kisitasik koqoey wetapeksik kjijitaqaniktuk, wi'katikniktuk kisna 
kisltasik koqoey ta'n nekm kisa'toq. 

Article 28 

Msit wen wejkui'aqmit koqwajo'taqan kwlamantlwl-pmlatew koqoey ta'n nekm 
wkoqwajo'taqann aqq wtalsusuti'ml ewikasiki wla Wikatikniktuk kisi tia'sitl. 

Article 29 

1 . Msit wen wejkui'aqmitlkukwaqann wjit wutanm kwlaman kisi'sitew ta'n 
telqamiksit. 

2. Ta'n telwekasij wen wkoqwajo'taqann aqq wtalsusulti'ml, msit wen 
mimamujpa wije'wkl tplutaqann ta'n teli-asite'lj kwaman msit wen 
nenulte'tmuaten aqq kepmite'tmuaten wkoqwojo'taqann aqq wtalsusuti'ml 
aqq wijetulltal ta'n tel nuta'q nsituo'qon, wantaqo'ti aqq kelu'lk wjit msit 
wen wla teli-alsumsultijik mimajuinu'k eleke'wa'ki'l. 



3. Wla koqwajo'taqann aqq alsusuti'lma' kisi ewe'wasinuki popwajilukwektn 
aqq ta'n telapukuek aqq telite'tmumkipn Mawio'mi Eleke'wa'ki'l 
wtui'katiknuaq. 

Article 30 

Mu koqoey wla kisi wikasik kisi tikitmumint tluekin Eleke'wa'ki, mawio'mi kisna 
mimajuinu wejkui'aqmiji koqwajo'taqan kisi tia'teken kisna kisi tilukwen koqoey 
ta'n tli-ksika'tutal koqwajo'taqann aqq alsusuti'l ta'n tett kisiwikasikl. 



